id en fr en en en en en pl en en en en en en en en en en en id en ms ms id en en ms id id en da id id en en id id id en it id id en en en id id id en en id id en id en en en en en en en fr en en en en en sv en en
6 Cara Membancuh Kopi Sedap Di Rumah - MyCompass
Terdapat pelbagai kaedah yang berbeza untuk membuat kopi. Pembuatan kopi yang terperinci akan menyerlahkan lagi kualiti rasa kopi dalam setiap cawan. Dengan teknologi yang semakin maju, terdapat pelbagai alatan untuk menghasilkan secawan kopi yang berkualiti. MyCompass menyenaraikan kaedah yang terdapat dalam pembuatan kopi di bawah sebagai panduan anda.
Perbezaan Antara Kaedah Pembuatan Kopi
Apa yang anda perlukan untuk membuat kopi adalah kopi yang dikisar, air, dan penapis. Tetapi untuk memahami perbezaan antara kaedah membancuh kopi, dari awal hingga akhir, kita akan melihat pembolehubah berikut: tekstur atau rasa minuman, bahan penapis, proses membancuh dan petua untuk saiz mengisar.
Kaedah titis ialah menghasilkan kopi dengan tekstur yang halus dan licin menggunakan penapis. Kaedah titis mampu menyerikan rasa kopi paling ekspresif yang terhasil disebabkan oleh penapisan kopi pada cawan,
Anda perlukan penapis kerta yang bersesuaian dengan teko kopi anda. Penapis kertas menghasilkan rasa yang jelas kerana ia menahan minyak dan zarah kopi yang tidak larut.. Jika kaedah bancuhan tuang dan tapis menarik bagi anda, tetapi anda tidak sabar untuk membancuh lebih daripada satu cawan pada satu masa, teko Chemex klasik boleh membancuh sehingga 8 cawan kopi pada satu masa.
Untuk penitis cawan tunggal, biji kopi di kisar sederhana kasar seperti garam laut sudah memadai. Masa pengekstrakan—jangka masa dari tuangan pertama hingga terakhir—harus mengambil masa kurang daripada 3 minit untuk mencapai rasa yang paling seimbang. Untuk Chemex, saiz kisar akan bergantung pada jumlah kopi yang anda gunakan; jika membuat lebih daripada beberapa hidangan, anda akan mahu saiz pengisaran menjadi lebih kasar sedikit daripada penitis satu cawan, jika tidak, air akan mengekstrak kopi secara berlebihan dan mengakibatkan kepahitan.
2. Coffeemaker (Cerek Kopi Elektrik)
Daya tarikan coffemaker yang baik adalah kemudahannya untuk menghasilkan kopi titisan yang baik dengan hanya memetik suis. Bergantung pada mesin, tetapi kaedahnya adalah serupa dengan kaedah titis. Penapis kon terletak di bahagian atas mesin. Letakkan penapis kertas (melainkan peranti mempunyai penapis boleh guna semula terbina didalam), isi dengan kopi kisar dan tekan “mula”. Seperti kaedah titis, penapisan kopi dapat menghasilkan rasa kopi yang jelas dan pekat.
Biji kopi di kisar sederhana kasar seperti garam laut sudah memadai. Jika membuat lebih daripada beberapa hidangan, anda akan mahu saiz kisar menjadi lebih kasar sedikit. Jika anda menghargai kemudahan di atas segala-galanya, cerek kopi elektrik adalah pilihan yang baik untuk anda. Untuk mengoptimumkan biji kopi anda, kami mengesyorkan menggunakan penimbang untuk menimbang kopi segar anda dan pengisar yang baik untuk mendapatkan saiz kisar yang betul.
French press menghasilkan kopi beraroma penuh menghasilkan tekstur yang lebih berat dan padat daripada titisan. Atas sebab ini, walaupun French press berkepekatan penuh dan gelap, ia masih lazat dicampurkan dengan susu atau krimer.
French press ialah kaedah penyeduhan rendaman, bermakna serbuk kopi direndam sepenuhnya dalam air dan kemudian ditapis menggunakan penapis logam. Penapis logam membenarkan minyak dan zarah kopi yang tidak larut masuk ke dalam cawan.
Saiz kisar sederhana adalah optimum, seperti lada hitam yang sangat kasar. French Press boleh dinikmati oleh sesiapa sahaja terutamanya untuk mereka yang menggemari kopi mereka dengan sarapan pagi.
AeroPress adalah pilihan yang paling tahan lama dan mudah alih untuk membancuh kopi berkualiti. Ia menggunakan cawan yang tebal. Peranti plastik itu dicipta oleh jurutera dan ahli fizik Alan Adler, yang mahukan kaedah bancuhan yang lebih cepat daripada kopi titisan biasa. Untuk membuatnya, basahkan penapis kertas, masukkan ke dalam peranti, pasangkan dua komponen plastik, tambah kopi dan air, dan kemudian tuangkan. Ia akan mengeluarkan kopi pekat yang sesuai untuk dicairkan dengan air panas. Saiz kisar perlu lebih halus, menghampiri kehalusan espresso.
AeroPress adalah untuk pengembara dan minimalis.
Kaedah siphon adalah satu kaedah yang cantik, rumit, dan ibarat seni berat. Ia menghasilkan secawan kopi yang halus seperti teh. Teknik ini agak sukar, tetapi ia adalah salah satu kaedah minuman paling unik dan tidak terlampau mahal.
Kaedah siphon menggunakan rendaman, tekanan vakum, dan api. Mentol kaca berfungsi dengan meletakkan air ke bahagian bawah mesin siphon. Nyalaan api memanaskan air sehingga mendidih, kemudian air meresap ke bahagian atas peranti, dipanggil corong. Setelah air mencapai suhu yang betul, serbuk kopi ditambah ke dalam air panas. Selepas mengacau, keluarkan siphon dari sumber haba. Perubahan tekanan dan daya graviti akan menarik kopi ke bawah dari penapis ke ruang mentol.
Saiz kisar hendaklah sederhana, seperti garam meja. Selain itu aspek teknik, seperti kestabilan suhu air juga memainkan peranan. Pembuatan siphon adalah esoterik seperti kaedah pembuatan air artisan, dan mungkin paling sesuai untuk penggemar kraf atau untuk seseorang yang suka mencuba sesuatu menarik.
6. Kaedah Cold brew
Cold brew atau kopi bancuhan sejuk amat ringan dan menyegarkan. Rasanya apabila diminum lembut seperti sutera dan jelas. Bergantung pada jenis kopi yang anda pilih untuk digunakan, rasa kopi boleh beraroma buah dan masam, atau coklat dan pekat. Kaedah ini agak mudah, mulakan dengan merendam serbuk kopi dalam air suhu bilik selama 8 hingga 12 jam dan kemudian dituangkan melalui penapis. Saiz kisar hendaklah sederhana halus, seperti gula pasir.
Kopi bancuhan sejuk telah menjadi kaedah minuman yang digemari di banyak kafe. Ia adalah untuk semua orang yang mahukan minuman yang menyegarkan apabila musim panas. Tekniknya mudah, dan hasilnya berkilauan.
Senang bukan membuat kopi yang bermutu tinggi di rumah? Pelbagai cara yang anda boleh cuba mengikut cara anda menyukai kopi. Jika anda ingin menjadi ‘coffee master’ dan berkerja bersama kopi, daftar bersama MyCompass dan terokai keupayaan anda!
Sumber: Blue Bottle Coffee
MY COMPASS® is the leading and most trusted career planning resource for Malaysian students and young professionals, guiding them to succeed in today’s dynamic workforce.
F-LG-01, Neo Damansara, Jalan PJU 8/1, Damansara Perdana, 47820 Petaling Jaya, Selangor, Malaysia
Email: hello@mycompass.io | Phone: +603 7497 2541
Whatsapp: +6012 278 7224
©2019 Copyright Rubix Consulting (M) Sdn Bhd.